# VXBLOCK1000 tarnybinių stočių įrangos priežiūros ir licencijų atnaujinimo PASLAUGOS

# TECHNINĖ SPECIFIKACIJA

| **Sąvokos ir trumpiniai** | **Paaiškinimas** |
| --- | --- |
| Perkančioji organizacija, VLK | Valstybinė ligonių kasa prie Sveikatos apsaugos ministerijos |
| Sutartis | VXBLOCK1000 įrangos priežiūros ir licencijų atnaujinimo paslaugų pirkimo sutartis |
| Tiekėjas | VXBLOCK1000 įrangos priežiūros ir licencijų atnaujinimo paslaugų teikėjas |

1. **Pirkimo objektas**
   1. Perkančioji organizacija yra įsigijusi vieningą duomenų apdorojimo, saugojimo ir rezervinio kopijavimo sprendimą VxBlock 1000, kurio vienos dalies aptarnavimas ir garantinė priežiūra pasibaigė 2023 m. gegužės mėn. 15 d., kitų dalių pasibaigs 2024 m. rugpjūčio mėn. 23 d., 2024 m. rugsėjo 10 d., 2024 m. spalio 11 d., 2025 m. liepos mėn. 21 d.
   2. Perkančioji organizacija iš Tiekėjo siekia įsigyti turimos techninės įrangos gamintojo aptarnavimą ir garantinės priežiūros paslaugas iki 2028 m. gruodžio 31 d.
2. **Reikalavimai pirkimo objektui**
   1. Perkančiosios organizacijos turimą VxBlock 1000 įrangą sudaro šie įrangos komponentai ir licencijos:

|  |  |
| --- | --- |
| **Resursas** | **VXBLOCK 1000 serijos komponentai** |
| **Skaičiavimo resursai** | Cisco UCS 5108 blade tipo tarnybinių stočių talpyklos  Cisco UCS B-Series blade tipo tarnybinės stotys  Cisco UCS C220 M5 blade tipo tarnybinės stotys  DELL PowerEdge 640 |
| **Tinklas** | Cisco UCS 2304XP, Cisco UCS 6332, Cisco MDS-9148S, Cisco UCS 6454, Cisco MDS-9148T  Cisco Nexus 9300 Series  Cisco Nexus 3000 Series |
| **Duomenų talpykla** | Unity 300, Unity 450F, Unity 480F |
| **Virtualizacija** | VMware vCenter Server, VMware vSphere  VMware ESXi |
| **Rezervinis kopijavimas** | DataDomain 6300, Dell Networker, DELL EMC Data Protection Suite for VMware, Avamar |
| **Valdymo konsolė** | Converged Management |

* 1. Perkančiajai organizacijai tiekėjas turi suteikti VxBlock 1000 įrangos gamintojo aptarnavimo ir garantinės priežiūros paslaugas iki 2028 m. gruodžio 31 d. Jeigu Perkančiosios organizacijos turimai VxBlock 1000 įrangai gamintojas tokiam terminui palaikymo jau nesuteikia, tiekėjas Perkančiajai organizacijai turi pristatyti lygiavertę techninę įrangą su gamintojo palaikymo terminu iki 2028 m. gruodžio 31 d.
  2. Jei siūloma lygiavertė techninė įranga, tai ši techninė įranga suprantama, kaip ne prastesnių parametrų techninė įranga nei Perkančiosios organizacijos turima, diegiama į Perkančiosios organizacijos turimą Dell Technologies VxBlock 1000 techninę įrangą, o pasiūlymas turi apimti ir užtikrinti:
     1. detalius siūlomos techninės įrangos parametrus (ne mažiau kaip duomenų saugykla, operatyvioji atmintis, CPU „core“ skaičius ir dažnis, VMware licencijų kiekis) ir gamintojo pagrindimą, įrodantį jos lygiavertiškumą Perkančiosios organizacijos turimai įrangai;
     2. kad techninės įrangos gamintojo aptarnavimas yra teikiamas per vieningą Dell Technologies priežiūros kanalą, tą pagrindžiant formaliais techninės įrangos gamintojo įrodymais;
     3. kad techninės įrangos valdymas yra vykdomas per vieningą Perkančiosios organizacijos turimą Converged Management valdymo konsolę, tą pagrindžiant formaliais techninės įrangos gamintojo įrodymais;
     4. darbus, kurie reikalingi migruoti esamus informacinius išteklius į lygiavertę techninę įrangą.
  3. Įranga turi būti prižiūrima pagal Dell Technologies ProSupport for Infrastructure priežiūros lygio sąlygas. Perkančioji organizacija siekia, kad įgytos paslaugos būtų teikiamos pagal „*Dell Technologies ProSupport for Infrastructure 4 hour*“ (nuoroda internete: <https://i.dell.com/sites/csdocuments/Legal_Docs/en/us/dell-prosupport-for-infrastructure-sd-en.pdf>) priežiūros lygio sąlygas, t. y. turėtų šias savybes:
     1. aparatinės įrangos vidinio kodo naujinių diegimas;
     2. nuotolinė stebėsena ir pataisymai bet kuriuo paros metu;
     3. kritinių 1 sunkumo problemų (kai Perkančioji organizacija negali vykdyti pagrindinių funkcijų) sprendimo laikas 4 valandos bet kuriuo paros metu. Didelės 2 sunkumo problemos (kai Perkančioji organizacija gali vykdyti savo pagrindines funkcijas, tačiau darbas yra labai apsunkintas ar veikia ne visos funkcijos) turi būti pašalintos tą pačią darbo dieną. Vidutinio 3 sunkumo ir žemo 4 sunkumo problemų (t. y. tokių, kurios neaprašytos kaip kritinės 1 sunkumo ir didelės 2 sunkumo problemos) sprendimo laikas – kita darbo diena;
     4. kritinių 1 sunkumo problemų atveju (kai Perkančioji organizacija negali vykdyti pagrindinių funkcijų) keičiamų dalių pristatymo laikas 4 valandos bet kuriuo paros metu. Didelių 2 sunkumo problemų atveju (kai Perkančioji organizacija gali vykdyti savo pagrindines funkcijas, tačiau darbas yra labai apsunkintas ar veikia ne visos funkcijos) keičiamų dalių pristatymo laikas – tą pačią darbo dieną. Vidutinio 3 sunkumo ir žemo 4 sunkumo problemų atveju (t. y. tokių, kurios neaprašytos kaip kritinės 1 sunkumo ir didelės 2 sunkumo problemos) keičiamų dalių pristatymo laikas – kita darbo diena;
     5. teisė gauti naujas programinės įrangos versijas;
     6. prieiga prie tiesioginių palaikymo įrankių bet kuriuo paros metu;
     7. Perkančiosios organizacijos atstovavimas bendraujant su gamintoju;
     8. eskalacijos valdymas;
     9. įrangos suderinamumo matricos ir dokumentacija;
     10. programinės įrangos atnaujinimai pateikiami kaip vientisas ištestuotas sprendimas. Visi pateikiami programinės įrangos atnaujinimai turi būti suderinti tarpusavyje, o atnaujinimus turi būti atlikami tik kontroliuojamu būdu. Pagrindiniai programinės įrangos atnaujinimo paketai parengiami ne mažiau kaip 2 kartus per metus. Mažesnės svarbos paketai gali būti parengti esant kritinėms sistemos saugumo spragoms, ar siekiant ištaisyti kitus kritinius valdymo, saugumo ar funkcionalumo pažeidžiamumus.
  4. Tiekėjas privalo pasirūpinti visais reikalingais komponentais (jeigu tokių reikia) tinkamam turimo sprendimo gamintojo palaikymui ir priežiūrai nurodytu terminu. Šios išlaidos privalo būti įskaičiuotos į pasiūlymo kainą.
  5. Pradėjus teikti paslaugas Tiekėjas turės pateikti gamintojo raštą patvirtinantį, kad nurodytos paslaugos yra užsakytos.
  6. Jei bus pristatoma lygiavertė techninė įranga, jos pristatymas, diegimas ir informacinių išteklių migravimas neturi užtrukti ilgiau kaip 6 mėn. nuo sutarties įsigaliojimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_